***Хантан хаар уонна муус кэлэрий?***

***Горохова Ирина Аэроплановна,***

*алын сүһүөх кылаас учуутала*

*Чөрүмчэ алын оскуолата*

*Үөһээ дьааҥы улууһа, Чөрүмчэ сэл.*

**Уруок сыала**: хаар уонна муус бэлиэлэрин кэтээн көрүү, айылҕа уларыйыыларын уонна объектарын салгыы кэтээн көрүү, тулалыыр эйгэҕэ интэриэһи үөскэтии.

Тэрилэ: учебник, Хаар киһи, рабочай тэтэрээт, слайдалар “Хаар туһата”, “Уу тулалыыр эйгэҕэ суолтата, хаардаах муус ыстакаанна, өтүйэ, пинцет, баата.

 **Хаамыыта :**

**1.Тэрээһин чааһа.**

 **2.Барбыты хатылааһын.Слайд “ Ким саамай билиилээҕий? ”**

Оҕолорго араас темалартан ыйытыылар бэриллэллэр.(№1слайд туһаныллар)

* Сылаас сиргэ олорор көтөр аата. Бу көтөр буолан баран,кыайан көппөт.
* Былыр олоро сылдьыбыт харамайдар.
* Күһүн кэнниттэн кэлэр дьыл кэмэ.
* Үрүн эһэ сөбүлүүр аһа.
* Кини кыһын эрэ баар. Таһырдьа өр туруорбат.
* Нэдиэлэ үһүс күнэ.

Салгыы ойууларын көрөн таайаллар.

**III. Сана тема5а киирии.**

-О5олоор, бүгүн биһиэхэ ыалдьыттыы кэллэ биир дьикти ыалдьыт. Көрүн эрэ кимий? Хаар киһичээн эһигини көрө кэллэ. Тоҕо кэлбитэ буолуой? Кинини биһиги доҕорбут Кымырдаҕас ыыппыт. Кымырдаҕас ханнык ыйытыылары ордук сөбүлүүр этэй? (тоҕо?, хаһан?, ким? , туох? уо.д.а. хаар киһи эмиэ ыйытарын эмиэ сөбүлүүр эбит. Эһиги таайыҥ эрэ, ханнык дьыл кэмин таптыыра буолуой? Биллэн турар, кыһыны. Чэ эрэ, тоҕо кини кыһыны таптыыра буолуой? (оҕолор эппиэттэрэ).

Маладьыастар. Аны кини билигин эһиэхэ таабырын кэһиини аҕалбыт. Таайыаххытын баҕараҕыт дуо?

* Устар кыһыны быһа сытар, оттон саас буоллар эрэ куотар. Всю зиму лежит, а весной убежит(снег).
* Күндү таас да буолбатар , кылбачыйар баар үһү. Не драгоценный камень, а светится (лед).

Хаар уонна муус кэһиитин аҕалбыт эбит.Икки остуолга уурар: бастакы остуолларга мууһу, иккис остуолларга- хаары. Бүһүн эһиги бастакы остуолга олорооччулар- **хаар кыырпахтара** буолуоххут, оттон иккис остуолга олорооччулар- **муус чопчулара буолуоххут.**

**IV. Кэтээн көрүү.** Хаар кыырпахтара хаары кэтээн көрөллөр, муус чопчулара мууһу кэтээн көрөллөр. Бэлиэлэрин этин.

Бөлөхтөр муус уонна хаар туһунан кэпсииллэр.

**V.Этиини ситэрин.**

* Снег рыхлый, лед … Хаар көпсөркөй, сахсархай, оттон муус…
* Снег белый, лед… хаар манан, оттон муус…**өнө суох**
* Снег непрозрачный, лед… Хаар дьэнкир буолбатах, оттон муус…**дьэнкир**
* В тепле снег и лед … Образуется вода. **Сылааска хаар уонна муус ууллаллар**

-Ол эбэтэр хаар уонна муус хантан баар буолалларый эбэтэр кэлэллэрий?

**-Хаар уонна муус ууттан үөскүүллэр эбит, ол эбэтэр хаар уонна муус тонмут уу буолар.**

**VI. Практическай үлэ**.

**1**Уу хайдах муус буоларый? - хас кыраадыска тоноруй?

Уу ордук чэпчэки дуу, муус дуу?

**Уу уонна муус** туохтара **уратылааҕый**? Биирэ **убаҕас,** биирэ **кытаанах** эттик. Муус тымныыга, уу ичигэскэ баар буолар.

**Уу уонна муус туохтара маарынныырый?(дьэнкирдэр, курдары көстөллөр).**

**2. Муус уонна хаар туохтара тэний, туохтара атыный?**

**Маарынныыллара диэн** - тымныыга эрэ бааллар, ичигэскэ ууллан хаалаллар.

Мууһу алдьатыаххайын эрэ. (биир о5о муу

Мууһу алдьатыаххайын эрэ. (биир о5о мууһу өтүйэнэн охсор, үлтүрүйэр).

**VII.№ 2 нүөмэрдээх слайданы көрүү. Хаар , муус суолтата. Слайдаттан тугу билбиттэрин кэпсииллэр.**

Хаары сир суорҕана, көтөр –сүүрэр утаҕа диэн ааттыыллар. Кыыдааннаах кыһын кэлэн сирбитин манан хаар саба бүрүйэр. Хаары былыр – былыргыттан сир ийэ суорҕана, көтөр-сүүрэр утаҕа диэн ааттыыллар.

Хаар киһиэхэ наһаа улахан суолталаах. Хаар киһи олоҕун, үлэтин аргыһа. Хаардаах буолан, кыһын оппутун-маспытын тиэнэбит. Ити ыарахан үлэҕэ хаарга сүүрэр сыарҕа абырыыр. Кыһынны бытарҕан тымныыга биһиги өбүгэлэрбит балаҕаннарын, хотоннорун хаар үллүйэн сылаастык кыстыыллара. Хаар оту- маһы, көтөрү- сүүрэри барытын тымныыттан көмүскүүр. Кыстыыр чыычаахтар, мас көтөрдөрө эмиэ халын хаарга тобулу түһэн утуйаллар, тымныыттан хорҕойоллор.

Хаар баар буолан туундараҕа таба тамайа сиэлэр, ыттаах сыарҕа сындыыстыы көтөр, булчут кылааннаах түүлээҕи сонордуур, оҕо-аймах салаасканан, хайыһарынан оонньуур.

**VIII.Хаар, ардах хайдах үөскүүрүй?**

Сайын ардах түстэҕинэ, тиэргэннэ уу халыйар, онтон сотру сүтэн хаалар. Уу ити ханна барарый? Сөп, сороҕо сиргэ инэр, сороҕун тыал салгынна көтүтэр. Салгынна көпүт уу мустан, былыт буолар. Онтон былыттан сайын ардах, кыһын хаар түһэр. Хаар кыырпахтара сайын иргэ түһэн иһэн ирэн хаалаллар, оттон ардах буолар.

Оттон сайын тоҕо толон (тобурах) түһэрий? Ардах таммаҕын курдук муус түһэрэ толон диэн ааттанар. Кинилэр бөдөн буоланнар, кыайан уулла охсубаттар, сиргэ түһэн баран ууллаллар.

Оттон **тымныыга киһи тыына тоҕо буруолууруй**? Дьинэ ити буруо буолбатах, **ити эмиэ уу**, **сииктээх салгын сылдьар**. Киһи тыыммыт салгына тымныыга тонор, онон уу паардара буруо курдук көстөллөр.

**Опыт оноруута (учуутал көрдөрөр). Бааталаах уу , пинцет наада.**

* Оҕолоор, билигин көрүөхпүт уу хайдах ардах буолан түһэрин. Көрүн эрэ. Бу баата туохха маарынныырый? Былыкка. Оттон былыт туохтан үөскүүрүй? Уу паардарыттан дии. Үөһээ халлаанна былыттар мусталлар, хойдоллор. Билигин бу баатабытын ууга уктум. Көрүн эрэ баата үөһээ дагдайа сылдьар, онтон хайдах буоларый? Илийэр. Илийэн ыарыыр. Көрүн эрэ мин хостоотум, болҕойун.хайдах буолла? Таммахтары түһэрдэ. Ити аата , былыттар мустан, ыарааннар, халлаантан ардаҕы түһэрдилэр. Ардах ити курдук үөскүүр эбит.

**Түмүк.**

Ити курдук айылҕаҕа туох барыта уларыйан турар эбит, күһүн кэнниттэн кыһын кэлэр, кыһын кэнниттэн саа буолар. От көҕөрөр, хагдарыйар, уу тонон хаар- муус буолар, онтон эмиэ ирэр.

Уу баар буолан хамсыыр- харамай , үүнээйилэр баччаанна диэри тыыннаах олордохпут.